Чарлз Сакарыдыс

**Чарлз Сакарыдыс** (24 студзеня 1922, Броктан, ЗША — 25 сьнежня 2005, Нью-Ёрк) — амэрыканскі псыхіятар, псыхааналітык, выкладчык ВНУ. Заслужаны псыхіятар Брытаніі (1995), адзін з заснавальнікаў і першы старшыня Нацыянальнага аб’яднаньня дасьледаваньня і лячэньня гомасэксуальнасьці ЗША. За больш як 40 гадоў пры дапамозе псыхааналізу вылечыў ад гомасэксуальнасьці некалькі тысячаў чалавек. У выніку траціна пацыентаў завяла ўласных дзяцей ва ўстойлівым шлюбе, што супадала з пасьпяховасьцю лячэньня алькагалізму. У ходзе дасьледаваньняў устанавіў, што ў большасьці выпадкаў гомасэксуальнасьць сярод мужчынаў была несьвядомым адказам на адсутнасьць нагляду з боку бацькі ў маленстве пры яго празьмернасьці з боку маці. Такім чынам, адпаплоцевы сэкс станавіўся пошукам улучэньня мужчынскасьці ад іншых у сувязі зь перашкодай яе разьвіцьцю ў маленстве.

## Жыцьцяпіс
У 1935 годзе, у 13-гадовым узросьце, вырашыў стаць псыхіятрам пасьля прачытаньня кнігі аб Зыгмундзе Фройдзе. У 1945 годзе скончыў Гарвардзкі каледж. У 1952 г. скончыў Калюмбійскі ўнівэрсытэт па спэцыяльнасьці псыхааналітычная мэдыцына. Быў сябрам Амэрыканскага мэдычнага аб’яднаньня (Чыкага), якое 4 гады запар ушаноўвала яго Ўзнагародай лекарскага прызнаньня (1970—1973). У 1978—1996 гадах працаваў прафэсарам клінічнай псыхіятрыі ў Каледжы мэдыцыны імя Альбэрта Айнштайна (Нью-Ёрк).

Уваходзіў у Раду кіраўнікоў Фонду псыхіятрычных дасьледаваньняў імя  (, акруга , Пэнсыльванія). У 1987 г. Амэрыканскае таварыства лекараў-псыхааналітыкаў (, штат Мэрылэнд) ушанавала яго Ўзнагародай імя Зыгмунда Фройда за заслугі ў галіне псыхіятрыі і псыхааналітычных дасьледаваньняў. У 1988 годзе ўваходзіў у склад Камітэту дарадцаў пры 2-м Дэльфійскім міжнародным псыхааналітычным сымпозіюме (вобласьць Фокіда, Грэцыя). 28 красавіка 1995 году Аб’яднаньне псыхааналітычных псыхолягаў  надало яму званьне заслужанага псыхааналітыка. Таксама быў сябрам  (Арлінгтан, штат Вірджынія), пажыцьцёвым сябрам  (Нью-Ёрк) і  (Лёндан), замежным сябрам  (Лёндан).

Напісаў 8 кніг, у тым ліку «Даэдыпава паходжаньне і псыхааналітычнае лячэньне палавых парушэньняў» (1988), і больш за 80 артыкулаў па псыхааналізе. Памёр ва ўзросьце 83 год ад спыненьня сэрца. Меў 2 сыноў і 3 дачок. За час 14-гадовага старшынства ў Нацыянальнам аб’яднаньні дасьледаваньня і лячэньня гомасэксуальнасьці (НАДЛГ) лік яго сябраў узрос зь менш як 20 да больш за 1500 псыхіятраў.

## Бібліяграфія
*  — 245 p. — ISBN 0-8089-0437-X
*  — 181 p. — ISBN 0-8129-0532-6
* Socarides, C. W. Work and Its Inhibitions: Psychoanalytic Essays / C. W. Socarides, S. Kramer. — International Universities Press, 1975. — ISBN 0-8236-6866-5
*  — 625 p. — ISBN 0-8236-6867-3
*  — 642 p. — ISBN 0-87668-355-3
* Socarides, C. W.; Karasu, T. B. On Sexuality: Psychoanalytic Observations. — International Universities Press, 1979. — ISBN 0-8236-3857-X
*  — 639 p. — ISBN 0-8236-4287-9
* 
* Volkan, V. D. The Homosexualities: Reality, Fantasy, and the Arts / V. D. Volkan, C. W. Socarides. — International Universities Press, 1990. — ISBN 0-8236-2347-5
*  — 321 p. — ISBN 0-9646642-5-9
* Loeb, L. L. The Mind of the Paedophile: Psychoanalytic Perspectives / L. L. Loeb, C. W. Socarides. — Karnac, 2004. — ISBN 1-85575-970-5

## Крыніцы

## Вонкавыя спасылкі
* 

Катэгорыя:Псыхіятры
Катэгорыя:Псыхолягі ЗША
Катэгорыя:Лекары ЗША
Катэгорыя:Дактары мэдыцыны